COMUNICARE A COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL ȘI COMITETUL REGIUNILOR Fișa financiară care însoțește propunerea de regulament COM (2011) 747 final privind agențiile de rating de credit și propunerea de directivă COM (2011) 746 final privind încrederea excesivă acordată ratingurilor de credit /* COM/2012/0367 final */





COMUNICARE A COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL ȘI COMITETUL REGIUNILOR Fișa financiară care însoțește propunerea de regulament COM (2011) 747 final privind agențiile de rating de credit și propunerea de directivă COM (2011) 746 final privind încrederea excesivă acordată ratingurilor de credit (Text cu relevanță pentru SEE) Comisia a adoptat la 15 noiembrie 2011 o propunere de regulament al Parlamentului European și al Consiliului de modificare a Regulamentului (CE) nr. 1060/2009 privind agențiile de rating de credit și o propunere de directivă a Parlamentului European și a Consiliului de modificare a Directivei 2009/65/CE de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) și a Directivei 2011/61/UE privind administratorii fondurilor de investiții alternative în ceea ce privește încrederea excesivă acordată ratingurilor de credit (denumită în continuare „propunerea ARC3”). În ceea ce privește impactul asupra bugetului Uniunii, secțiunea 4 din expunerea de motive care însoțește propunerea de regulament precizează următoarele: „Propunerea Comisiei nu are implicații pentru bugetul Uniunii Europene. În special, sarcinile care urmează să fie încredințate AEVMP [Autoritatea europeană pentru valori mobiliare și piețe], astfel cum se menționează în propunere, nu vor implica fonduri suplimentare din partea UE. De asemenea, trebuie menționat faptul că articolul 19 din regulamentul privind agențiile de rating de credit [nota de subsol 11] prevede că cheltuielile AEVMP, necesare înregistrării și supravegherii agențiilor de rating de credit în conformitate cu dispozițiile regulamentului, sunt acoperite integral din comisioanele percepute agențiilor de rating de credit.” Nota de subsol 11: „1. AEVMP aplică agențiilor de rating de credit taxe în conformitate cu prezentul regulament și cu regulamentul privind taxele menționat la alineatul (2). Taxele respective acoperă integral cheltuielile AEVMP necesare înregistrării și supravegherii agențiilor de rating de credit, precum și rambursarea oricăror costuri pe care le pot suporta autoritățile competente care desfășoară activități în temeiul prezentului regulament, în special ca urmare a delegării unor sarcini în conformitate cu articolul 30.” O evaluare a impactului propunerii ARC3 a analizat implicațiile financiare ale măsurilor individuale și a precizat următoarele: „măsurile strategice nu ar avea implicații pentru bugetul UE”[1]. Cu toate acestea, s-a estimat că propunerea ARC3 ar duce la o creștere substanțială a volumului de muncă al AEVMP, ceea ce implică mai multe resurse umane în cadrul agenției. În consecință, în proiectul de buget general al Uniunii Europene pentru exercițiul financiar 2013 (COM(2012) 300)[2] (denumit în continuare – proiectul de buget 2013), Comisia a propus o suplimentare cu 15 a numărului de posturi din schema de personal a AEVMP. Acestea vor fi finanțate în totalitate din taxele plătite de agențiile de rating și, prin urmare, nu vor avea niciun impact asupra contribuției UE la AEVMP. Prezenta comunicare oferă autorității bugetare informații detaliate sub forma unei fișe financiare legislative pentru propunerea ARC3, care include și informații privind alocarea resurselor necesare pentru îndeplinirea misiunilor și obiectivelor AEVMP care decurg din propunerea ARC3. La final, în anexa 2 la prezenta comunicare este inclusă o prezentare generală a impactului tuturor propunerilor Comisiei asupra resurselor AEVMP pentru 2013. FIȘĂ FINANCIARĂ LEGISLATIVĂ 1. CADRUL PROPUNERII/INIȚIATIVEI 1.1. Denumirea propunerii/inițiativei 1.2. Domeniul (domeniile) de politică în cauză în structura ABM/ABB 1.3. Tipul propunerii/inițiativei 1.4. Obiective 1.5. Motivul (motivele) propunerii/inițiativei 1.6. Durata acțiunii și impactul financiar al acesteia 1.7. Modul (modurile) de gestionare preconizat(e) 2. MĂSURI DE GESTIONARE 2.1. Dispoziții în materie de monitorizare și raportare 2.2. Sistemul de gestiune și control 2.3. Măsuri de prevenire a fraudelor și a neregulilor 3. IMPACTUL FINANCIAR ESTIMAT AL PROPUNERII/INIȚIATIVEI 3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor 3.2.2. Impactul estimat asupra creditelor operaționale 3.2.3. Impactul estimat asupra creditelor cu caracter administrativ 3.2.4. Compatibilitatea cu cadrul financiar multianual actual 3.2.5. Participarea terților la finanțare 3.3. Impactul estimat asupra veniturilor FIȘĂ FINANCIARĂ LEGISLATIVĂ 1. CADRUL PROPUNERII/INIȚIATIVEI 1.1. Denumirea propunerii/inițiativei Regulament al Parlamentului European și al Consiliului (CE) nr. 1060/2009 din 16 septembrie 2009 privind agențiile de rating de credit (ARC) 1.2. Domeniul (domeniile) de politică în cauză în structura ABM/ABB[3] Piața internă - piețe financiare 1.3. Tipul propunerii/inițiativei ý Propunere/inițiativă care se referă la o acțiune nouă 1.4. Obiective 1.4.1. Obiectiv(e) strategic(e) multianual(e) al(e) Comisiei vizat(e) de propunere/inițiativă Să contribuie la reducerea riscurilor pentru stabilitatea financiară și la recâștigarea încrederii investitorilor și a altor participanți la piață în piețele financiare și în calitatea ratingurilor 1.4.2. Obiectiv(e) specific(e) și activitatea (activitățile) ABM/ABB în cauză Obiective specifice: În lumina obiectivelor generale expuse mai sus, sunt vizate următoarele obiective specifice: · reducerea dependenței de ratingurile externe · diminuarea riscurilor unor efecte de contagiune legate de datoria suverană · îmbunătățirea condițiilor pieței ratingurilor · garantarea dreptului investitorilor la despăgubiri · consolidarea independenței agențiilor de rating și îmbunătățirea metodologiilor și a procedurilor de rating 1.4.3. Rezultatul (rezultatele) și impactul preconizate · toate trimiterile la ratinguri în orientările și recomandările existente vor fi reexaminate și, după caz, înlăturate de ABE, AEAPO și AEVMP · publicarea informațiilor despre produsele financiare structurate va fi îmbunătățită; acest lucru va avea ca rezultat mai multe stimulente oferite investitorilor pentru ca aceștia să acționeze cu diligența necesară și va reduce încrederea excesivă acordată ratingurilor externe · se va îmbunătăți transparența ratingurilor suverane; investitorii vor înțelege mai bine ratingurile suverane; riscurile de contagiune și efectele secundare negative vor fi reduse · piața ratingurilor va deveni mai deschisă noilor veniți; cele mai mari agenții de rating actuale se vor confrunta cu mai multă concurență; emitenții și investitorii vor avea mai multe opțiuni de agenții de rating dintre care să aleagă · daunele cauzate investitorilor de comportamentul intenționat al agențiilor de rating sau de o neglijență gravă din partea acestora vor fi compensate · se vor reduce conflictele de interese care rezultă dintr-un model de tipul „emitentul plătește” și din relațiile comerciale de lungă durată · participanții la piață vor înțelege corect și vor fi în măsură să examineze metodologiile agențiilor de rating pentru toate categoriile de active 1.4.4. Indicatori de rezultat și de impact · numărul de trimiteri la ratinguri externe în documentele publicate de AEVMP · schimbările în utilizarea unor abordări bazate pe ratinguri standardizate și interne folosite în scop de reglementare de către societățile financiare · numărul sau proporția de ratinguri solicitate și nesolicitate emise pentru diferite categorii de active · frecvența revizuirii și a emiterii ratingurilor, în special a ratingurilor datoriei suverane · frecvența și tipurile de modificări aduse metodologiilor agențiilor de rating și cât de des au fost respinse sau contestate acestea · numărul noilor intrați pe piață și modificări ale structurii pieței. Printre acestea s-ar putea număra cota de piață a actorilor existenți, atât în ceea ce privește veniturile, cât și în ceea ce privește numărul de ratinguri în vigoare în diferitele categorii. 1.5. Motivul (motivele) propunerii/inițiativei 1.5.1. Cerință(e) de îndeplinit pe termen scurt sau lung Agențiile de rating sunt participanți importanți la piețele financiare și trebuie să facă obiectul unui cadru juridic adecvat. Regulamentul (CE) nr. 1060/2009 privind agențiile de rating de credit[4] (Regulamentul ARC) este pe deplin aplicabil de la data de 7 decembrie 2010. El prevede obligația agențiilor de rating de credit (ARC) de a se conforma unor reguli de conduită riguroase pentru a limita eventualitatea unor conflicte de interese și a asigura o calitate ridicată și o transparență suficientă ale ratingurilor și ale procesului de rating. ARC existente trebuiau să depună o cerere de înregistrare și să respecte cerințele regulamentului până la data de 7 septembrie 2010. La 1 iunie 2011, a intrat în vigoare o modificare a Regulamentului ARC [Regulamentul (UE) nr. 513/2011], prin care se acordă Autorității europene pentru valori mobiliare și piețe (AEVMP) competențe exclusive în materie de supraveghere a agențiilor de rating înregistrate în UE, pentru a centraliza și simplifica înregistrarea și supravegherea acestora la nivel european[5]. Deși constituie un progres important, Regulamentul ARC existent nu abordează în mod suficient o serie de aspecte legate de activitățile de rating și de utilizarea ratingurilor. Este vorba în special de riscul ca participanții la piețele financiare să acorde o încredere excesivă ratingurilor, de gradul ridicat de concentrare al pieței ratingurilor, de răspunderea civilă a agențiilor de rating față de investitori, de conflictele de interese cu privire la modelul „emitentul plătește” (issuer pays) și de structura de acționariat a agențiilor de rating. Particularitățile ratingurilor suverane, care au devenit evidente în cursul actualei crize a datoriilor suverane, nu sunt nici ele abordate în mod specific în regulamentul actual privind agențiile de rating. Comisia Europeană a semnalat aceste probleme nerezolvate în comunicarea sa din 2 iunie 2010 („Reglementarea serviciilor financiare în folosul creșterii sustenabile”)[6] și într-un document consultativ al serviciilor Comisiei din 5 noiembrie 2010[7], anunțând necesitatea unei revizuiri specifice a regulamentului privind agențiile de rating, lucru pe care îl realizează propunerea ARC3 din 15 noiembrie 2011. La 8 iunie 2011, Parlamentul European a publicat o rezoluție nelegislativă privind agențiile de rating de credit[8]. Raportul susține necesitatea de a consolida cadrul de reglementare aplicabil agențiilor de rating și de a lua măsuri de reducere a riscului legat de încrederea excesivă acordată ratingurilor. Mai exact, Parlamentul European susține, printre altele, consolidarea cerințelor de publicare în cazul ratingurilor suverane, crearea unui indice european de rating, publicarea mai multor informații privind instrumentele financiare structurate și asumarea răspunderii civile de către agențiile de rating. Parlamentul European apreciază totodată că este important să se stimuleze concurența și consideră că trebuie să se exploreze și să se analizeze de către Comisie posibilitatea înființării unei Agenții europene de rating independente. În cadrul unor reuniuni informale ale ECOFIN desfășurate la 30 septembrie și la 1 octombrie 2010, Consiliul Uniunii Europene a recunoscut necesitatea de a se depune eforturi suplimentare pentru a rezolva o serie de aspecte legate de activitatea de rating, inclusiv riscul acordării unei încrederi excesive ratingurilor de credit și riscul unor conflicte de interese generate de modelul de remunerare al agențiilor de rating. Consiliul European din 23 octombrie 2011 a concluzionat că sunt necesare progrese în ceea ce privește reducerea încrederii excesive acordate ratingurilor. În plus, Comitetul european pentru valori mobiliare și Comitetul bancar european, formate din reprezentanți ai ministerelor de finanțe ale statelor membre, au discutat, în cursul reuniunilor din 9 noiembrie 2010 și 19 septembrie 2011, despre nevoia de a consolida și mai mult cadrul de reglementare aplicabil agențiilor de rating. La nivel internațional, Consiliul pentru Stabilitate Financiară (FSB) a publicat, în octombrie 2010, principii de reducere a încrederii acordate de autorități și de instituțiile financiare ratingurilor publicate de agențiile de rating[9]. Principiile prevăd eliminarea sau înlocuirea referințelor la astfel de ratinguri din legislație în cazul în care există standarde alternative adecvate de măsurare a bonității și obligarea investitorilor să realizeze propriile evaluări de credit. Aceste principii au fost aprobate în cadrul reuniunii la nivel înalt G20 de la Seul, din noiembrie 2010. În contextul reformei legislației bancare, Comisia a abordat recent problema încrederii excesive acordate de instituțiile financiare ratingurilor[10]. Comisia a propus introducerea unei reguli prin care băncile și societățile de investiții să fie obligate să evalueze ele însele riscul de credit al entităților și al instrumentelor financiare în care investesc și să nu se bazeze doar pe ratinguri externe în acest sens. În plus, aceasta a propus o dispoziție similară în proiectele de modificare[11] a directivei privind OPCVM[12] și a directivei privind administratorii fondurilor de investiții alternative[13], prezentate în același timp cu prezenta propunere. 1.5.2. Valoarea adăugată a implicării UE Conform principiului subsidiarității [articolul 5 alineatul (3) din TUE], se adoptă măsuri la nivelul UE numai dacă obiectivele stabilite nu pot fi îndeplinite în mod suficient de statele membre și, prin urmare, având în vedere amploarea și efectele măsurilor propuse, ele pot fi îndeplinite mai bine la nivelul UE. Deși toate problemele legate de ratinguri au implicații importante asupra fiecărui stat membru, impactul lor general poate fi înțeles pe deplin numai în context transfrontalier. Aceasta din cauză că pot fi acordate ratinguri într-o țară pentru instrumente financiare emise în altă țară, astfel că măsurile luate la nivel național pot să nu aibă efecte, deoarece ratingurile acordate într-un alt stat membru sau chiar într-o țară terță pot continua să fie emise și utilizate. De aceea, în lipsa unei acțiuni la nivelul UE, măsurile luate la nivel național ca reacție la emiterea ratingurilor de credit riscă să fie eludate sau ineficiente. Prin urmare, orice alte acțiuni în domeniul ARC pot fi cel mai bine realizate printr-un efort comun. Acțiunea la nivelul UE apare așadar ca fiind adecvată din punctul de vedere al principiului subsidiarității. 1.5.3. Învățăminte desprinse din experiențele anterioare similare n/a 1.5.4. Coerența și posibila sinergie cu alte instrumente relevante După un val de măsuri de „urgență” pentru a gestiona criza financiară care a izbucnit în 2007, Comisia a lansat un program de reforme care pune în aplicare angajamentele asumate de G20, vizează soluționarea mai multor probleme structurale în sectorul financiar al UE și abordează principalele surse ale vulnerabilității acesteia, scoase la suprafață de criză: • nivelurile scăzute ale capitalului de înaltă calitate și insuficiența lichidităților în sectorul bancar, fapt care reflectă în parte cerințele prudențiale necorespunzătoare și prociclice și deficiențe în evaluarea și gestionarea riscurilor; • deficiențe în materie de supraveghere, în special în ceea ce privește supravegherea instituțiilor individuale care operează într-un context transfrontalier și sectorul financiar nereglementat; • deficiențe ale guvernanței corporative care au contribuit la practici de asumare a unor riscuri excesive în instituțiile financiare; • o transparență insuficientă a pieței și divulgări neadecvate de informații autorităților, inclusiv autorităților de supraveghere, în special în ceea ce privește produsele financiare structurate complexe; • lipsa unei reglementări și supravegheri corespunzătoare a agențiilor de rating; • supraveghere macroprudențială a sectorului financiar în ansamblu insuficientă pentru a preveni riscurile macrosistemice de contagiune; • absența unui cadru armonizat pentru a facilita o lichidare ordonată a băncilor și a instituțiilor financiare, care a pus și mai multă presiune pe statele membre să injecteze bani publici în bănci pentru a preveni o prăbușire generală. Elementele esențiale ale acestui program au fost ilustrate în Comunicarea din 4 martie 2009, intitulată „Stimularea redresării economice europene” și Comunicarea din 2 iunie 2010 intitulată „Reglementarea serviciilor financiare în folosul creșterii sustenabile”, care stabilește detaliile pachetului de reformă financiară. Primele elemente au fost puse în aplicare în perioada 2009-2010. Cel mai important este reprezentat de noua arhitectură de supraveghere financiară, care a implicat înființarea Comitetului european pentru riscuri sistemice, care va garanta că riscurile macroeconomice și macroprudențiale sunt detectate într-o fază incipientă, și crearea a trei noi autorități europene de supraveghere pentru sectorul bancar (Autoritatea bancară europeană sau ABE), asigurări (Autoritatea europeană pentru asigurări și pensii ocupaționale sau AEAPO) și piețele de valori mobiliare (Autoritatea europeană pentru valori mobiliare și piețe sau AEVMP) pentru a garanta o supraveghere consolidată și o mai bună coordonare între autoritățile de supraveghere. O deficiență importantă a reglementării a fost corectată prin regulamentele privind agențiile de rating de credit („ARC I” și „ARC II”) care au introdus cerințe stricte de autorizare și supraveghere pentru agențiile de rating și au însărcinat AEVMP cu supravegherea agențiilor de rating. Mai mult, Directiva privind cerințele de capital (DCC) a fost modificată („DCC III”) în vederea consolidării normelor de capital pentru portofoliul de tranzacționare și pentru instrumentele derivate complexe și în vederea introducerii unor norme obligatorii în ceea ce privește remunerarea și bonusurile acordate în instituțiile financiare. Un alt deficit de reglementare și de supraveghere a fost corectat cu Directiva privind administratorii de fonduri de investiții alternative, inclusiv fondurile speculative (Directiva AFIA) care oferă standarde de reglementare solide și armonizate pentru toți administratorii și care va spori transparența față de investitori. 1.6. Durata acțiunii și impactul financiar al acesteia ý Propunere/inițiativă cu durată nelimitată – Punere în aplicare cu o perioadă de demarare din 2013 până în 2015, – urmată de o perioadă de funcționare în regim de croazieră. 1.7. Modul (modurile) de gestionare preconizat(e)[14] ¨ Gestiune centralizată indirectă, prin delegarea sarcinilor de execuție: – ý organismelor instituite de Comunități[15] 2. MĂSURI DE GESTIONARE 2.1. Dispoziții în materie de monitorizare și raportare Articolul 81 din Regulamentul de instituire a Autorității europene pentru valori mobiliare și piețe (AEVMP) impune Comisiei să publice până la 2 ianuarie 2014 și, ulterior, din 3 în 3 ani, un raport general privind experiența dobândită în urma funcționării AEVMP. În acest scop, Comisia va publica un raport general care va fi înaintat Parlamentului European și Consiliului. 2.2. Sistemul de gestiune și control 2.2.1. Riscul (riscurile) identificat(e) Un risc specific asociat gestionării creditelor alocate AEVMP pentru înregistrarea și supravegherea agențiilor de rating rezultă din faptul că, spre deosebire de multe alte organisme înființate de Comunități, supravegherea agențiilor de rating va fi finanțată exclusiv chiar de agențiile de rating. Altfel, în legătură cu utilizarea legală, într-un spirit de economie, eficientă și eficace a creditelor care rezultă din propunere, se preconizează că propunerea nu generează noi riscuri care nu ar fi acoperite în prezent de un cadru de control intern existent al AEVMP. 2.2.2. Metoda (metodele) de control preconizată (preconizate) Pentru a garanta că AEVMP utilizează transparent și eficient aceste resurse, Comisia a adoptat la 7 februarie 2012 Regulamentul delegat nr. 272/2012 cu privire la taxele aplicate de Autoritatea europeană pentru valori mobiliare și piețe agențiilor de rating de credit[16]. 2.3. Măsuri de prevenire a fraudelor și a neregulilor În scopul combaterii fraudei, a corupției și a altor activități ilegale, dispozițiile Regulamentului (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European de Luptă Antifraudă (OLAF) se aplică AEVMP fără nicio restricție. AEVMP aderă la Acordul interinstituțional din 25 mai 1999 încheiat între Parlamentul European, Consiliul Uniunii Europene și Comisia Comunităților Europene privind anchetele interne efectuate de Oficiul European de Luptă Antifraudă (OLAF) și adoptă fără întârziere dispoziții corespunzătoare aplicabile tuturor angajaților AEVMP. Deciziile de finanțare, acordurile și instrumentele de punere în aplicare rezultate din acestea stipulează clar că OLAF și Curtea de Conturi pot să desfășoare, dacă este necesar, verificări la fața locului în cazul beneficiarilor sumelor de bani plătite de către AEVMP, precum și în cazul personalului responsabil cu alocarea acestor sume de bani. Articolele 64 și 65 din regulamentul de instituire a AEVMP stabilesc dispozițiile privind execuția și controlul bugetului AEVMP și normele financiare aplicabile. 3. IMPACTUL FINANCIAR ESTIMAT AL PROPUNERII/INIȚIATIVEI 3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) · Linii bugetare de cheltuieli existente Creșterea cheltuielilor din bugetul AEVMP aferente supravegherii agențiilor de rating (ARC) va fi acoperită integral din taxele plătite AEVMP de către agențiile de rating[17]. Rubrica din cadrul financiar multianual || Linia bugetară || Tipul cheltuielilor || Contribuție Număr [Descriere…...….] || Dif./ Nedif. ([18]) || Țări AELS[19] || Țări candidate[20] || Țări terțe || 12.0404 AEVMP – Subvenție în cadrul titlurilor 1, 2 și 3 || Dif. || NU || NU || NU 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor milioane EUR (cu 3 zecimale) || || || Anul 2013[21] || Anul 2014 || Anul 2015 || || || TOTAL TOTAL credite în cadrul RUBRICILOR 1 - 5 din cadrul financiar multianual || Angajamente || Nu se aplică || Nu se aplică || Nu se aplică || || || || || Nu se aplică Plăți || Nu se aplică || Nu se aplică || Nu se aplică || || || || || Nu se aplică 3.2.2. Impactul estimat asupra creditelor operaționale – ý Propunerea/inițiativa nu implică utilizarea de credite operaționale 3.2.3. Impactul estimat asupra creditelor cu caracter administrativ 3.2.3.1. Sinteză – ý Propunerea/inițiativa nu implică utilizarea de credite administrative 3.2.3.2. Necesarul de resurse umane estimat – ý Propunerea/inițiativa nu implică utilizarea de resurse umane Observație: În DG MARKT nu vor fi necesare resurse umane și administrative suplimentare ca urmare a propunerii ARC3. 3.2.4. Compatibilitatea cu cadrul financiar multianual actual – ý Propunerea/inițiativa este compatibilă cu cadrul financiar multianual existent. 3.2.5. Participarea terților la finanțare – ý Propunerea/inițiativa nu prevede cofinanțare din partea terților 3.3. Impactul estimat asupra veniturilor – ý Propunerea/inițiativa nu are impact financiar asupra veniturilor. Anexa 1. Personalul extern (AC și END) necesar pentru AEVMP în 2014 și 2015 pentru punerea în aplicare a sarcinilor temporare care derivă din propunerea ARC3 nu trebuie să ducă la o creștere și mai mare a personalului extern al AEVMP. Tabelul 1. Evaluarea resurselor necesare pentru ca AEVMP să implementeze propunerea ARC3 Noi sarcini pentru AEVMP || Resurse umane necesare || || Resurse IT suplimentare || Temporar || Alte resurse pentru perioada 2014-2015 sub formă de experți naționali detașați (END) sau agenți contractuali (AC), exprimate în echivalent normă întreagă (ENI) || Observații || 1) Revizuirea și înlăturarea, atunci când este cazul, a trimiterilor la ratinguri din toate orientările, recomandările și standardele tehnice de reglementare existente || || - 0,5 ENI || || 2) Adoptare a cinci noi standarde tehnice de reglementare privind: - prezentarea informațiilor privind produsele financiare structurate - rotația agențiilor de rating (dosar de predare) - o scală de rating standard armonizată - indicele european de rating (EURIX) - onorariile percepute de agențiile de rating || || - 3,5 ENI || Estimare bazată pe volumul de muncă necesar în cursul anului 2011 pentru pregătirea celor patru proiecte de standarde tehnice de reglementare și pe metodologiile specifice avansate de care au nevoie subiectele. || 3) Adoptarea a două noi orientări și recomandări privind: - coordonarea prezentării de informații privind onorariile agențiilor de rating - obținerea datelor privind concentrarea pieței || || - 1,5 ENI || Estimare bazată pe procesul de consultare și de adoptare necesar pentru orientări și recomandări și pe metodologiile specifice avansate de care au nevoie cele două subiecte || 4) Reevaluarea posibilității de a aviza ratingurile acordate în țările terțe || || - 3,5 ENI || Estimare bazată pe volumul de muncă necesar în cursul anului 2011 pentru procesul de avizare || 5) - Crearea și gestionarea unei pagini web centralizate privind portofoliile de active suport ale produselor financiare structurate și performanța ratingurilor lor || - 1,8 ENI Unitatea pentru ARC: 1,0 ENI IT: 0,8 ENI (analist producție + comercial) || - 2,3 ENI Unitatea pentru ARC: 1,0 ENI IT: 1,3 ENI (0,5 șef de proiect + 0,5 arhitect + 0,3 expert în achiziții publice) || || Ipoteză (durata proiectului 1,5 ani): 1) Cheltuieli cu software-ul: 300 000 EUR fără taxe 2) Cheltuieli cu hardware-ul: 30 000 EUR fără taxe 3) Servicii: Faza de concepție: 1 expert ENI (6 luni * 1 200 EUR * 22) = 158 000 Testare/lansare: 1 ENI junior (12 luni *700*22) = 185 000 TOTAL: 673 000 6) - Evaluarea preliminară a noilor metodologii ale agențiilor de rating || 6 ENI || - || Această estimare reprezintă o medie de 2-22 ENI, în funcție de redactarea finală a dispoziției, care ar cere AEVMP fie aproximativ 50 fie aproximativ 500 de evaluări în fiecare an. || 7) Monitorizarea evoluțiilor pieței și implementarea altor cerințe pe care agențiile de rating trebuie să le respecte: - monitorizarea legăturilor participațiilor încrucișate ale agențiilor de rating - monitorizarea rotației obligatorii a agențiilor de rating și a analiștilor principali - monitorizarea intereselor principalilor acționari ai agențiilor de rating și a serviciilor de consultanță din entitățile cărora li se acordă ratinguri - monitorizarea respectării obligației ratingurilor duble pentru instrumentele financiare structurate - monitorizarea obligațiilor privind publicarea ratingurilor suverane (după închiderea piețelor și cu cel puțin o oră înaintea deschiderii locurilor de tranzacționare din UE) - monitorizarea obligației agențiilor de rating de a informa entitățile cărora li se acordă ratinguri cu o zi lucrătoare completă înainte de publicarea ratingurilor și perspectivelor - monitorizarea publicării de către agențiile de rating a informațiilor privind toate ratingurile preliminare - monitorizarea taxelor percepute de la agențiile de rating - elaborarea unei noi metodologii și monitorizarea riscurilor de concentrare a pieței || 4,8 ENI || - || || 8) Constituirea și gestionarea indicelui european de rating (EURIX)/platforma europeană de rating, inclusiv crearea și gestionarea bazei de date publice privind onorariile percepute de agențiile de rating || - 2,4 ENI Unitatea pentru ARC: 1,4 ENI; IT: 1 ENI (producție + analist comercial) || - || Estimare bazată pe metodologiile specifice avansate necesare || Ipoteză (durata proiectului 1 an); implementare bazată pe sinergii cu CEREP (Credit Rating Agencies Repository) și SoCRAT (Supervision of CRAs Tool); calculele EURIX efectuate de agențiile de rating): 1) Cheltuieli cu software-ul: 200 000 EUR fără taxe 2) Cheltuieli cu hardware-ul: 15 000 EUR fără taxe 3) Servicii: Faza de concepție: 2,25 ENI (șef de proiect, arhitect și alți experți; 6 luni*1200 EUR*22)=356 000 Testare/lansare: 1 ENI junior (6 luni *700*22) = 93 000 TOTAL: 664 000 Total || 15 || 11,3 || || Se pleacă de la prezumția că regulamentul va intra în vigoare înainte de 2013 și că resursele suplimentare ale AEVMP sunt, prin urmare, necesare începând cu 2013. Se estimează că AEVMP va avea nevoie de personal suplimentar doar pentru standardele tehnice, orientările și rapoartele pe care trebuie să le elaboreze. Propunerea Comisiei include sarcini pentru AEVMP care vor necesita crearea a 15 posturi temporare începând din 2013. În plus, alte sarcini, precum cele descrise mai sus vor fi acoperite în perioada 2014 – 2015 de personal extern, experți naționali detașați și agenți contractuali: 5,8 (oameni/an) pentru 2014 și 5,5 (oameni/an) pentru 2015. Alte ipoteze: · costurile medii anuale aferente salariilor pentru diferite categorii de personal sunt bazate pe orientările DG BUDG. · coeficientul de ponderare a salariilor pentru Paris este de 1,161; · costuri de formare estimate la 1 000 EUR per echivalent normă întreagă (ENI) pe an; · costurile pentru misiuni sunt estimate la 10 000 EUR pe persoană, pe baza proiectului de buget 2012 pentru misiuni; · costurile legate de recrutare (deplasări, cazare, examene medicale, indemnizația de instalare și alte indemnizații, costuri de mutare etc.) sunt estimate la 12 700 EUR pe persoană recrutată, pe baza proiectului de buget 2012 pentru recrutare. Metoda de calculare a creșterii bugetului necesar pentru următoarele trei exerciții este prezentată în detaliu în tabelul de mai jos. Calculul reflectă faptul că toate costurile aferente supravegherii agențiilor de rating vor proveni din taxele plătite de agențiile de rating către AEVMP. Tabelul 2. Alocarea costurilor Tipul de cost || Calcul || Suma (în milioane EUR) || || 2013 || 2014 || 2015 || Total || || || || || Titlul 1: Cheltuieli cu personalul || || || || || || || || || || 11 Salarii și indemnizații || || || || || - din care agenți temporari || =15*127*1,161 || 2,212 || 2,212 || 2,212 || 6,635 - din care END || = (4,8 pentru 2014, 4,5 pentru 2015)*73*1,161 || 0 || 407 || 381 || 788 - din care agenți contractuali || =1*64*1,161 || 0 || 74 || 74 || 148 || || || || || 12 Cheltuieli legate de recrutare || =(15 pentru 2013, 5 pentru 2014)*12,7 || 191 || 64 || 0 || 255 || || || || || 13 Cheltuieli de misiune || =(15 pentru 2013, 20,8 pentru 2014 și 20,5 pentru 2015)*10 || 150 || 208 || 205 || 563 || || || || || 15 Formare || =(15 pentru 2013, 20,8 pentru 2014 și 20,5 pentru 2015)*1 || 15 || 21 || 21 || 56 || || || || || Total titlul 1: Cheltuieli cu personalul || || 2,568 || 2,986 || 2,893 || 8,445 || || || || || || || || || || Titlul 2: Infrastructură și cheltuieli operaționale || =(15 pentru 2013, 20,8 pentru 2014 și 20,5 pentru 2015)*30 || 450 || 624 || 615 || 1,689 || || || || || Total titlul 2: Infrastructură și cheltuieli operaționale || || 450 || 624 || 615 || 1,689 || || || || || || || || || || Titlul 3: Cheltuieli operaționale || || || || || || || || || || EURIX || || 664 || 0 || 0 || 664 Pagina web centralizată privind calitatea ratingurilor acordate instrumentelor financiare structurate || || 0 || 300 || 373 || 673 || || || || || Total titlul 3: Cheltuieli operaționale || || 664 || 300 || 373 || 1337 || || || || || Total || || 3,682 || 3,910 || 3,881 || 11,471 Din care veniturile din taxele de înregistrare și de supraveghere care vor fi plătite de agențiile de rating (100%) || || 3,682 || 3,910 || 3,881 || 11,471 Tabelul 3. Schema de personal propusă pentru cele cincisprezece posturi de agenți temporari. Grupa de funcții și gradul || Posturi temporare || AD 8 || 2 AD 7 || 3 AD 6 || 5 AD 5 || 5 || Total AD || 15 Tabelul 4. Alocarea costurilor estimate în funcție de obiectivele și realizările care decurg din propunerea ARC3[22] Obiective și activități ò || || || Anul 2012 || Anul 2013 || Anul 2014 || Anul 2015 || TOTAL || || Tip (+/-) || Costul mediu || -Realizare || Costuri totale || -Realizare || Costuri totale || -Realizare || Costuri totale || -Realizare || Costuri totale || || Costuri totale || Obiectivul nr. 1 Reducerea dependenței de ratingurile externe || || || || || || || || || || || Trimiterile la ratinguri externe în documentele emise de AEVMP au fost revizuite, iar numărul lor a fost redus || || || - || 0 || - || 0 || + || 67 || + || 0 || || 67 || Pagina web centralizată privind portofoliile de active suport ale produselor financiare structurate și performanța ratingurilor lor a fost creată și este funcțională || || || - || 0 || - || 362 || - || 814 || + || 836 || || 2012 || Au fost emise noi standarde tehnice de reglementare privind publicarea informațiilor legate de instrumentele financiare structurate || || || - || 0 || - || 0 || + || 94 || - || 0 || || 94 || Subtotal pentru obiectivul specific nr. 1 || || 0 || || 362 || || 975 || || 836 || || 2173 || Obiectivul nr. 2 Diminuarea riscurilor reprezentate de efectele de contagiune ale datoriei suverane || || || || || || || || || || || Rapoartele anuale ale AEVMP privind respectarea de către agențiile de rating a cerințelor aferente ratingurilor suverane || || || - || 0 || - || 241 || + || 226 || + || 226 || || 693 || Subtotal pentru obiectivul specific nr. 2 || || 0 || || 241 || || 226 || || 226 || || 693 || Obiectivul nr. 3 Îmbunătățirea condițiilor pieței ratingurilor de credit || || || || || || || || || || || EURIX (indicele european de rating/platforma europeană de rating) este creat, operațional și întreținut || || || - || 0 || - || 1147 || + || 452 || + || 452 || || 2051 || Se emit noi standarde tehnice de reglementare privind EURIX, scala armonizată de rating și rotația agențiilor de rating || || || - || 0 || - || 0 || + || 243 || + || 37 || || 280 || Noi orientări și recomandări privind: - coordonarea prezentării de informații privind onorariile agențiilor de rating - obținerea datelor privind concentrarea pieței || || || - || 0 || - || 0 || + || 202 || - || 0 || || 202 || AEVMP prezintă anual rapoarte privind evoluția pieței ratingurilor || || || - || 0 || - || 483 || + || 452 || + || 452 || || 1387 || Subtotal pentru obiectivul specific nr. 3 || || 0 || - || 1630 || + || 1349 || + || 941 || || 3920 || Obiectivul nr. 4 Garantarea dreptului investitorilor de a cere despăgubiri || || || || || || || || || || || Subtotal pentru obiectivul specific nr. 4 || || 0 || + || 0 || + || 0 || + || 0 || || 0 || Obiectivul nr. 5 Consolidarea independenței agențiilor de rating și îmbunătățirea metodologiilor și a procedurilor de rating || || || || || || || || || || || Toate noile metodologii ale agențiilor de rating sunt evaluate în prealabil de către AEVMP || || || - || 0 || - || 1207 || + || 1131 || + || 1131 || || 3469 || Standardele tehnice de reglementare privind onorariile percepute de agențiile de rating || || || - || 0 || - || 0 || - || 0 || + || 87 || || 87 || AEVMP prezintă anual rapoarte privind riscurile la adresa independenței generate de proprietate și control || || || - || 0 || - || 241 || + || 226 || + || 226 || || 693 || Subtotal pentru obiectivul specific nr. 5 || - || 0 || - || 1448 || + || 1357 || + || 1444 || || 4249 || Realizare secundară care decurge din obiectivele 2 - 5 – Reevaluarea posibilității de avizare a ratingurilor emise de țările terțe || || || || || || || + || 433 || || 433 || COSTURI TOTALE || || 0 || || 3681 || - || 3907 || - || 3880 || || 11468 || Anexa 2. Prezentare generală a impactului propunerilor legislative din perioada 2011-2013 asupra bugetului 2013 al AEVMP. De la înființarea AEVMP, reacția continuă a UE la criza economică și financiară a presupus adoptarea unei serii de propuneri importante noi, dintre care o parte au necesitat extinderi semnificative ale competențelor AEVMP și, prin urmare, consolidarea resurselor umane ale organismului așa cum se arată în tabelele de mai jos. Revizuirea Directivei privind piețele instrumentelor financiare (MIFID) urmărește să asigure structuri de piață mai robuste și mai eficace, pentru a ține seama de inovațiile tehnologice, pentru a îmbunătăți transparența activităților de tranzacționare, pentru a consolida competențele de supraveghere și a asigura un cadru mai strict pentru piețele instrumentelor derivate pe mărfuri și pentru a întări protecția investitorilor. AEVMP i s-a încredințat un rol major în elaborarea majorității măsurilor tehnice de punere în aplicare necesare pentru a asigura funcționarea deplină a cadrului de reglementare și sarcini de supraveghere specifice, de exemplu un rol mai mare în stabilirea conformității cazurilor individuale cu MIFID atunci când locurile de tranzacționare propun renunțarea la transparența prealabilă tranzacționării („dark pools” – platforme de tranzacționare anonimă). Revizuirea Directivei privind abuzul de piață urmărește să consolideze lupta împotriva abuzului de piață pe piețele instrumentelor derivate pe mărfuri și pe cele conexe, să consolideze competențele de sancționare ale autorităților de reglementare și să reducă povara administrativă a emitenților mici și mijlocii. AEVMP a fost însărcinată, printre altele, să asigure coordonarea normelor cu privire la mijloacele tehnice pentru asigurarea publicării corespunzătoare a informațiilor confidențiale, a procedurilor de schimb de informații între autoritățile competente din UE și străine, precum și să coordoneze, la cerere, investigații și inspecții pentru cazurile transfrontaliere de abuz de piață. Propunerea referitoare la depozitarii centrali de valori mobiliare urmărește să armonizeze atât calendarul de decontare și decontarea efectivă a titlurilor de valoare în Europa, cât și normele care reglementează depozitarii centrali de valori mobiliare (Central Securities Depositories - „CSD”) care operează infrastructurile ce permit decontarea. În ceea ce privește decontarea, propunerea armonizează calendarul și disciplina decontării valorilor mobiliare în Uniunea Europeană. În ceea ce privește depozitarii centrali de valori mobiliare, propunerea introduce, pentru prima dată la nivel european, un cadru comun de autorizare, supraveghere și reglementare pentru depozitarii centrali de valori mobiliare. Rolul AEVMP în conformitate cu Regulamentul privind depozitarii centrali de valori mobiliare include elaborarea de standarde tehnice pentru aplicarea acestui regulament – în total, 22 de standarde tehnice de reglementare și de punere în aplicare; furnizarea unor orientări/bune practici de supraveghere privind disciplina decontării și măsurile privind depozitarii centrali de valori mobiliare – în total, 3 orientări; asigurarea unei aplicări consecvente a Regulamentului privind depozitarii centrali de valori mobiliare; recunoașterea depozitarilor centrali de valori mobiliare din țările terțe și a cerințelor de raportare (raport anual privind evoluția pieței, în special privind eficiența decontării, decontarea internalizată, activitatea transfrontalieră). Rolul AEVMP în cadrul Regulamentului revizuit privind agențiile de rating de credit (ARC III) este menționat în corpul principal al fișei financiare legislative. Tabelul 1. Prezentare generală a necesarului de personal și a impactului financiar Prezentare generală a necesarului de personal Estimare a necesarului de personal statutar || Estimare a necesarului de personal extern || Estimarea necesarului de personal total || 2013 || 2014 || 2015 || 2013 || 2014 || 2015 || 2013 || 2014 || 2015 || || || || || || || || || || I. 8 || 8 || 8 || 3 || 3 || 3 || 11 || 11 || 11 || II. 3 || 3 || 3 || 3 || 3 || 3 || 6 || 6 || 6 || III. 4 || 4 || 4 || 2 || 2 || 2 || 6 || 6 || 6 || IV. 15 || 15 || 15 || 0 || 5.8 || 5.5 || 15 || 20,8 || 20,5 || || unde: I – propunere de directivă privind piețele instrumentelor financiare COM(2011) 656 final [2011/0298 (COD)] II – propunere de directivă privind abuzul de piață COM(2011) 651 final [2011/0295 (COD)] III – propunere referitoare la depozitarii centrali de valori mobiliare COM(2012) 73 final [2012/0029 (COD)] IV – propunere de regulament privind agențiile de rating de credit (ARC3) COM(2011) 747 final și 746 final [0361 (COD) și 0360 (COD)] [1] A se vedea pagina 59 din Evaluarea impactului http://ec.europa.eu/internal_market/securities/docs/agencies/SEC_2011_1354_en.pdf . [2] http://eur-lex.europa.eu/budget/data/DB2013/RO/SEC03.pdf, p. 801. [3] ABM (Activity Based Management): gestionarea pe activități – ABB (Activity Based Budgeting): stabilirea bugetului pe activități. [4] Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credit, JO L 302, 17.11.2009. [5] Regulamentul (UE) nr. 513/2011 al Parlamentului European și al Consiliului din 11 mai 2011 de modificare a Regulamentului (CE) nr. 1060/2009 privind agențiile de rating de credit, JO L 145, 31.5.2011. [6] COM(2010) 301 final. [7] Disponibil la http://ec.europa.eu/internal_market/consultations/2010/cra_en.htm. [8] http://www.europarl.europa.eu/oeil/FindByProcnum.do?lang=en&procnum=INI/2010/2302. [9] http://www.financialstabilityboard.org/press/pr_101027.pdf [10] Propunerea Comisiei din 20 iulie 2011 de directivă a Parlamentului European și a Consiliului cu privire la activitatea instituțiilor de credit și supravegherea prudențială a instituțiilor de credit și a societăților de investiții și de modificare a Directivei 2002/87/CE a Parlamentului European și a Consiliului privind supravegherea suplimentară a instituțiilor de credit, a întreprinderilor de asigurare și a societăților de investiții care aparțin unui conglomerat financiar, COM(2011) 453 final. A se vedea articolul 77 litera (b). [11] Propunerea Comisiei din 15 noiembrie 2011 de directivă a Parlamentului European și a Consiliului de modificare a Directivei 2009/65/CE de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) și a Directivei 2011/61/UE privind administratorii fondurilor de investiții alternative în ceea ce privește încrederea excesivă acordată ratingurilor de credit, COM (2011) 746 final. [12] JO L 302, 17.11.2009, p. 32. [13] JO L 174, 1.7.2011, p. 1. [14] Explicațiile privind modurile de gestionare, precum și trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html [15] Astfel cum sunt menționate la articolul 185 din Regulamentul financiar. [16] JO L 90, 28.3.2012, p. 6-10. [17] Pentru mai multe informații, a se vedea anexa 1. [18] Dif. = credite diferențiate / Nedif. = credite nediferențiate. [19] AELS: Asociația Europeană a Liberului Schimb. [20] Țările candidate și, după caz, țările potențial candidate din Balcanii de Vest. [21] Anul N este anul în care începe punerea în aplicare a propunerii/inițiativei. [22] Pot apărea inexactități datorită rotunjirii.